Ferdinand Raimund

duimnael|Ferdinand Raimund Monument, Wene
Ferdinand Raimund (gebore as Ferdinand Jakob Raimann; 1 Junie 1790, Wene – 5 September 1836, Pottenstein, Neder-Oostenryk) was 'n Oostenrykse akteur en dramaturg.

 Lewe en werk 
Raimund is in 1790 in Wene gebore as die seun van die Boheemse houtdraai-meestervakman, Jakob Raimann. In 1811 het Raimund opgetree by die Theater in der Josefstadt, en in 1817 by die Theater in der Leopoldstadt. In 1823 vervaardig hy sy eerste toneelstuk, Der Barometermacher auf der Zauberinsel, wat gevolg is deur Der Diamant des Geisterkönigs (1824). Die steeds gewilde Bauer als Millionär (1826), Der Alpenkönig und der Menschenfeind (1828) en Der Verschwender (1834), met insidentele musiek deur Conradin Kreutzer, is Raimund se meesterstukke. Raimund se komediese stukke word steeds gereeld in Duitsland en Oostenryk opgevoer.

Toe Raimund deur 'n hond gebyt is, wat hy verkeerdelik geglo het hondsdol was, het hy homself op 29 Augustus 1836 geskiet en op 5 September 1836 in Pottenstein op 46-jarige ouderdom gesterf. Raimund is begrawe in Gutenstein, Oostenryk.

Raimund was 'n meester van die Weense "Posse mit Gesang" of klug; sy ryk humor kan veral waardeer word in sy realistiese portrette van sy medeburgers. Die Raimund-teater in Wene is na hom vernoem.

 Werke 
 Der Barometermacher auf der Zauberinsel, 1823
 Der Diamant des Geisterkönigs, 1824 
 Das Mädchen aus der Feenwelt oder Der Bauer als Millionär, 1826
 Die gefesselte Phantasie, 1828
 Moisasurs Zauberfluch, 1827
 Der Alpenkönig und der Menschenfeind, 1828 (The King of the Alps, vertaal deur John Baldwin Buckstone   Volledige gratis teks aanlyn)
 Die unheilbringende Zauberkrone oder König ohne Reich, Held ohne Mut, Schönheit ohne Jugend, 1829
 Der Verschwender, 1834 (vertaal as The Spendthrift deur Erwin Tramer), verwerk vir rolprent as The Spendthrift (1953)

 Bronnelys 
 Jaak De Vos (2002), „Wir haben alles wohl anders geträumt mit unsern Büchern, hinter der Mauer unsers Gartens, zwischen unsern Myrthen und Oleandern“. Natur und Kunst, Religion und Politik in der Vormärz-Dichtung. — „Müde Seelen“. Das Fin de siècle in der deutschen Dichtung. Gent: Universiteit Gent. [kursus]
 Gerhard Fricke & Mathias Schreiber (1988), Geschichte der deutschen Literatur. Paderborn: Ferdinand Schöningh.
 Ferdinand Raimund (1952), Der Alpenkönig und der Menschenfeind. Romantisch-komisches Original-Zauberspiel in zwei Aufzügen, in: Wilhelm Zentner (red.), Ferdinand Raimund. Der Alpenkönig und der Menschenfeind. Stuttgart: Philipp Reclam [= Reclam 180]
 Wolf Wucherpfennig (1986), Geschichte der deutschen Literatur. Von den Anfängen bis zur Gegenwart. Stuttgart: Ernst Klett.

 Bibliografie 
 Ferdinand Raimunds sämmtliche Werke (met 'n biografie deur Johann Nepomuk Vogl). In 4 volumes. (1837); die werk is ook geredigeer deur K. Glossy en A. Sauer (4 vols., 1881; 2de uitg., 1891), en 'n seleksie deur E. Castle (1903). Sien E. Schmidt in Charakteristiken, vol. I. (1886); A. Farinelli, Grillparzer und Raimund (1897); L. A. Frankl, Zur Biographie F. Raimunds (1884); en veral A. Sauer se artikel in die Allgemeine Deutsche Biographie.

 Eksterne skakels 




Kategorie:Geboortes in 1790
Kategorie:Sterftes in 1836
Kategorie:Oostenrykse akteurs
Kategorie:Oostenrykse skrywers